पाएं अपने शहर की ताज़ा ख़बरें और फ्री ई-पेपरडाउनलोड करें
पश्चिम बंगाल में भाजपा कार्यकर्ताओं पर हो रहे हमले और महिलाओं से ज्यादती के विरोध में बुधवार को भाजपाई गांधीवादी तरीके से सड़कों पर उतर आए। घंटाघर चौराहे पर भाजपा पदाधिकारी, कार्यकर्ता हाथों में तख्तियां लेकर और काली पट्टी बांधकर चौराहे पर खड़े हो गए।
यहां तृणमूल कांग्रेस और वहां की मुख्यमंत्री की नीतियों पर आक्रोश व्यक्त कियाl करीब एक घंटे तक मौन प्रदर्शन करने के बाद वे चले गए। राष्ट्रव्यापी आंदोलन के तहत वहां की मुख्यमंत्री की नीतियों पर आक्रोश व्यक्त किया।
भाजपा जिलाध्यक्ष राजेंद्र पराणा ने बताया कि चुनाव में जीत के बाद ममता सरकार और उनके कार्यकर्ता जिस तरह से भाजपा कार्यकर्ताओं को निशाना बना रहे हैं और महिलाओं से दुराचार कर रहे हैं। यह चुनी हुई सरकार को शोभा नहीं देता है। ममता बनर्जी और उनके कार्यकर्ता चुनाव में उनका साथ नहीं देने वालों को टारगेट बनाकर उन पर हमला कर रहे हैं।
दोनों डोज वाले ही प्रदर्शन में शामिल हुए
मौन प्रदर्शन में सोशल डिस्टेंसिंग और मास्क का पूरा ध्यान रखा गया। वहीं धरने में वे ही पदाधिकारी शामिल हुए हैं जिन्होंने कॉविड वैक्सीन की दोनों डोज ले रखी हैं। भाजपा द्वारा किया गए मौन प्रदर्शन में भाजपा जिलाध्यक्ष राजेंद्र पराणा, जिला प्रमुख सरोज बंसल, भाजपा नेता नरेश बंसल, पूर्व नगर परिषद की सभापति लक्ष्मी जैन, विष्णु शर्मा, चंद्रवीर सिंह चौहान आदि शामिल थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn